b'\n_START_ARTICLE_\nSaint-Claude, Jura\n_START_SECTION_\nUprava\n_START_PARAGRAPH_\nSaint-Claude je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Avignon-l\xc3\xa8s-Saint-Claude, Chassal , Cuttura, Lajoux, Lamoura, Lavancia-Epercy, Lavans-l\xc3\xa8s-Saint-Claude, Lesch\xc3\xa8res, Molinges, Les Molunes, Ponthoux, Ravilloles, La Rixouse, Saint-Lupicin, Septmoncel, Vaux-l\xc3\xa8s-Saint-Claude, Villard-Saint-Sauveur in Villard-sur-Bienne z 22.106 prebivalci (v letu 2009)._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Bouchoux, Moirans-en-Montagne, Morez, Saint-Claude in Saint-Laurent-en-Grandvaux z 52.012 prebivalci (v letu 2009).\n_START_SECTION_\nZgodovina\n_START_PARAGRAPH_\nKraj se je za\xc4\x8del razvijati okoli opatije Condat, ustanovljene v za\xc4\x8detku 5. stoletja. Sprva se je imenoval Saint-Oyand-de Joux po njenem opatu sv. Eugendusu, nato pa je kot romarsko mesto od smrti sv. Klavdija konec 7. stoletja prevladovalo ime slednjega, da bi bilo za \xc4\x8dasa Ludvika XI. tudi uradno preimenovano v Saint-Claude. \xc5\xa0kofija Saint-Claude je bila ustanovljena leta 1742 pod okriljem stare Condatske opatije, ob tem je opatijska cerkev, zgrajena v 15. stoletju, bila povi\xc5\xa1ana v katedralo.'